钦定古今图书集成/明伦汇编/氏族典/第382卷 > 李暠
## 钦定古今图书集成/明伦汇编/氏族典/第382卷 > 李暠

按《晋书凉武昭王传》：“武昭王讳暠，字元盛，陇西成纪
人，姓李氏，汉前将军广之十六世孙也。世为西州右
姓，高祖雍，曾祖柔，仕晋并历郡守。祖弇，仕张轨，为武
卫将军、安世亭侯。父昶，早卒，遗腹生元盛。吕光末，京
兆段业自称凉州牧，署元盛效糓，令众推为宁朔将
军、敦煌太守，称藩于业。及业僭称凉王，其右卫将军”
索嗣构元盛于业，乃以嗣为敦煌太守，率骑五百而
西。元盛遣其二子士、业、让等逆战，破之，嗣奔还，业乃
杀嗣，遣使谢元盛，分敦煌之凉兴、乌泽，晋昌之宜禾
三县为凉兴郡。进元盛持节、都督凉兴巴西诸军事。
隆安四年，晋昌太守唐瑶移檄六郡，推元盛为大都
督、大将军、凉公，领秦凉二州牧、护羌校尉盛乃赦其境内，建年为庚子。义熙元年，改元建初，迁居酒泉。十
三年薨，国人上谥曰“武昭王。”第二子士业嗣。